recursal/SuperWikiNEXT-32B huggingface dataset:
**Wegmann/Düwag 6ZGTW** je typ električky vyrábanej v rokoch 1966 – 1967 a 1970 podnikmi Wegmann v Kasseli s použitím hotových dielov zo závodu Duewag v Düsseldorfe. Tento typ bol dodaný výhradne prevádzkovateľovi kasselskej električkovej siete v počte 17 kusov.

Konštrukcia
-----------

6ZGTW sú obojsmerné šesťnápravové vysokopodlažné motorové električkové vozne. Vozová skriňa električky sa skladá z dvoch článkov, každý z nich je usadený na vlastnom krajnom podvozku a spoločnom podvozku strednom, kde sa nachádza aj kĺbový mechanizmus spájajúci obe časti karosérie. Obaja krajné podvozky boli vybavené trakčným motorom, z ktorých každý poháňal dve nápravy (celkom teda štyri hnacie nápravy), stredný podvozok je bežný (bezmotorový). Na každej strane karosérie sa nachádza štvoro štvorkrídlových skladacích dverí pre cestujúcich. Horná časť okien je otvárateľná, výklopná. Na oboch koncoch vozňa sú umiestnené kabíny vodiča. Elektrický prúd je odoberaný z trolejového vedenia pantografom na prednom článku.

Prevádzka
---------

Vozne 6ZGTW boli v prevádzke v Kasseli do roku 1999. V rovnakom roku došlo k ich odpredaju do Gorzówa Wielkopolského (vozne ev. č. 306–309, 311, 312–314). Ďalšie dve električky (ev. č. 305 a 310, aj pôvodom z Kasseli) typu 6ZGTW boli zakúpené v roku 2011 od amsterdamského múzea.

Dodávky električiek
-------------------

| Súčasný štát | Mesto | Stránka | Typ | Roky dodávok | Počet vozňov | Evidenčné čísla | Zdroj |
| --- | --- | --- | --- | --- | --- | --- | --- |
| Nemecko Nemecko | Kassel | stránka | 6ZGTW | 1966–1970 | 17 |  |  |

Referencie
----------

1. ↑   *Nowy nabytek MZK Gorzów Wielkopolski na trasie* [online]. infotram.pl, [cit. 2020-07-22]. Dostupné online. Archivované 2020-03-24 z originálu. (po poľsky)
2. ↑  LUBKA, ARKADIUSZ,. *Atlas tramwajów*. 1. vyd. Poznań : [s.n.]. 227 s. Dostupné online. ISBN 978-83-920784-6-3,  83-920784-6-2.

Iné projekty
------------

Commons
* Spolupracuj na Commons Commons ponúka multimediálne súbory na tému **Wegmann/Düwag 6ZGTW**

Zdroj
-----

*Tento článok je čiastočný alebo úplný preklad článku Wegmann/Düwag 6ZGTW na českej Wikipédii.*
**Weleda AG** (akciová spoločnosť) je nadnárodný farmaceutický koncern strednej veľkosti vyrábajúci liečivá a prírodnú kozmetiku vychádzajúci z antropozofických poznatkov o vzťahoch medzi prírodou a človekom. Centrála Weledy AG sídli v Arlesheime vo Švajčiarsku.

Weleda vznikla v roku 1921, kedy Dr. Ita Wegman (pôvodom Holanďanka) otvorila v Arlesheime vo Švajčiarsku svoj Klinický a terapeutický inštitút. Na liečenie ľudí používala antropozofické metódy. Farmaceut Oskar Schmiedel spolu s Dr. Wegman a prírodovedcom - antropozofom Rudolfom Steinerom vyvinuli prvé produkty používané na klinike. 

Pri výrobe a predaji svojich výrobkov spoločnosť dodržuje zásady ekologického využitia prírodných surovín, výrobných procesov a likvidácie odpadu, vylučuje geneticky modifikované organizmy, dodržuje zásady fair trade a iné metódy ochrany prírody a ľudského zdravia.

Weleda AG je materská spoločnosť koncernu. Jej hlavnými akcionármi sú Antropozofická spoločnosť, Združenie Klinického a terapeutického inštitútu a individuálni akcionári a spolupracovnící. Weleda AG má pobočku v nemeckom Schwäbisch Gmünd, kde sa nachádza najväčší výrobný podnik spoločnosti. Vlastní podiely v ďalších približne dvadsiatich spoločnostiach (väčšinou vlastné národné zastúpenia značky po celom svete), ktoré spolu s materskou Weledou AG tvoria Weleda Group. Členovia skupiny podnikajú vo viac ako 50 krajinách, vyvíjajú, vyrábajú alebo predávajú originálne antropozofické liečivá, dietetiká alebo prírodnú kozmetiku. V súčasnosti je firma vedúci svetový výrobca liečiv komplementárnej medicíny a celostnej prírodnej kozmetiky. 
Pod názvom Weleda spol. s r.o. org.zložka má obchodné zastúpenie aj na Slovensku.. Právne funguje ako pobočka Weledy spol. s r.o. Praha. Najdôležitejšie míľniky vývoja značky nájdete na časovej osi na stránke slovenského zastúpenia .

Referencie
----------

1. ↑   *History* [online]. Arlesheim, Švajčiarsko: Weleda AG, [cit. 2011-03-23]. Dostupné online. (angličtina)
2. ↑   *ŽIŤ PRÍJEMNE* [online]. Bratislava: Weleda spol. s r.o. o.z. [cit. 2013-04-22]. Dostupné online.
3. ↑   *History* [online]. Arlesheim, Švajčiarsko: Weleda Group, 14. marca 2005, [cit. 2011-03-23]. Dostupné online. (nemčina)
4. ↑   *História jedného výrobcu prírodnej kozmetiky* [online]. Bratislava: Weleda spol. s r.o. o.z. [cit. 2013-04-22]. Dostupné online.
5. ↑   *Stručná história času Weledy* [online]. Bratislava: Weleda spol. s r.o. o.z. [cit. 2013-04-22]. Dostupné online.

Externé odkazy
--------------

* Stránka slovenskej Weledy
* Stránka spoločnosti Weleda vo svete
**Věra Adlová**, rodená **Studená**, (\* 22. júl 1919, Praha – † 28. júl 1999, Praha) bola česká spisovateľka, prekladateľka z latinčiny a ruštiny a novinárka.

Život
-----

Absolvovala klasické gymnázium v ​​Prahe. Štúdium latinčiny a gréčtiny na Filozofickej fakulte Karlovej univerzity, ktoré začala v roku 1938, mohla dokončiť až v roku 1948.

V rokoch 1949 – 1952 pôsobila ako redaktorka *Světa sovětů*.

V rokoch 1952 – 1955 sa zdržiavala s manželom, maliarom a spisovateľom Zdeňkom Adlom, v Moskve. Tam pracovala v českej redakcii rozhlasu.

Po návrate spolupracovala s nakladateľstvom Melantrich, so Štátnym nakladateľstvom politickej literatúry aj so Štátnym nakladateľstvom detskej knihy (od roku 1969 Albatros).

Dielo
-----

### Romány pre dospelých

* *Vestonie* (1946)
* *Říkáte, abych věřil?* (1979)
* *Trpká vůně podzimu* (1983)

### Prózy pre mládež

* *Blues pro Alexandru* (1966)
* *Jarní symfonie* (1973)
* *Safari styl* (1995)

Často spolupracovala so svojím manželom na knižkách pre deti (napr. *Kouzelná skříňka* z roku 1960).

Rovnako vo svojich prekladoch sa zameriavala na tvorbu pre deti a mládež.

Externé odkazy
--------------

* Profil Věry Adlovej v databáze Obce prekladateľov Archivované 2013-12-20 na Wayback Machine
* Věra Adlová v Slovníku českej literatúry po roku 1945

Zdroj
-----

*Tento článok je čiastočný alebo úplný preklad článku Věra Adlová na českej Wikipédii.*

Autoritné údaje: * abART: 35907
* BnF: 167785824
* GND: 1013009142
* ISNI: 0000 0001 2066 2480
* LCCN: n85811343
* NK ČR: jk01010127
* VIAF: 59498818
* WorldCat: lccn-n85811343
**WTA Finals 2016**, známy tiež ako **Turnaj majsteriek 2016** alebo aj menom sponzora **BNP Paribas WTA Finals 2016**, predstavoval jeden z dvoch záverečných tenisových turnajov ženskej profesionálnej sezóny 2016 pre osem najvyššie postavených žien vo dvojhre a osem najlepších párov vo štvorhre na rebríčku WTA Race.

Turnaj sa odohrával medzi 23. až 30. októbrom 2016, tretíkrát v singapurskej aréne Singapore Indoor Stadium, v ktorej bol inštalovaný tenisový dvorec s tvrdým povrchom. Celkové odmeny predstavovali 7 500 000 amerických dolárov, prize money potom 7 000 000 dolárov.

Obhajkyňa titulu vo dvojhre bola poľská hráčka Agnieszka Radwańská, ktorá si účasť zabezpečila v októbri. V deblovej časti trofej obhajovala švajčiarsko-indická dvojica Martina Hingisová a Sania Mirzová, ktorej členky si štart zabezpečili ako prvé už 21. júna. V júli však ukončili vzájomnú spoluprácu. Napriek tomu pre turnaj majsteriek obnovili partnerstvá.

Jedinou hráčkou, ktorá štartovala v singlovej aj deblovej súťaži bola Češka Karolína Plíšková.

Najcennejší titul doterajšej kariéry získala vo dvojhre debutujúca Dominika Cibulková, ktorá postúpila zo základnej skupiny s jednou výhrou. Vo finále oplatila prehru svetovej jednotke Anqelique Kerberovej z úvodného duelu a pripísala si ôsmy titul na okruhu WTA Tour. Na Turnaji majsteriek triumfovala ako prvá Slovenka a bodový zisk ju vo vydaní rebríčka WTA z 31. októbra 2016 prvýkrát posunul na 5. miesto, po Hantuchovej druhá takto vysoko postavená slovenská tenistka. Súťaž štvorhry premiérovo ovládol ruský pár olympijských víťaziek Jekaterina Makarovová a Jelena Vesninová, ktorý tak dosiahol na tretiu trofej prebiehajúcej sezóny.

Referencie
----------

1. ↑   *Hingis and Sania Mirza Secure Early Qualification for 2016 BNP Paribas WTA Finals Singapore presented by SC Global* [online]. [Cit. 2016-10-24]. Dostupné online. Archivované 2020-07-30 z originálu. (po anglicky)
2. ↑  Luboš Zabloudil. *Cibulková porazila Kerberovou a jako první Slovenka vyhrála Turnaj mistryň!* [online]. 2016-10-30, [cit. 2016-10-30]. Dostupné online. (po česky)
3. ↑  Luboš Zabloudil. *Šafářová s Mattekovou ve finále Turnaje mistryň neuspěly. Titul slaví Makarovová s Vesninovou* [online]. Tenisportal.cz, [cit. 2016-10-30]. Dostupné online. (po česky)

* *Tento článok je čiastočný alebo úplný preklad článku WTA Finals 2016 na českej Wikipédii.*

Externé odkazy
--------------

* WTA Finals - oficiálne stránky (po anglicky)
**Williams Percentage Range** (skr. **W%R**, alebo tiež **%R**) je indikátor technickej analýzy.

Indikátor bol vytvorený legendárnym technickým obchodníkom – Larrym Williamsom, ktorý dokázal zhodnotiť svoj počiatočný kapitál v niekoľko tisíc percent ročne, a to hlavne na základe tohto indikátora.

W%R patrí medzi tzv. Momentum indikátory. Je veľmi podobný indikátorom RSI a SSTO, a preto by nemal byť v rámci technickej analýzy kombinovaný len s nimi. Indikátor slúži hlavne na odhalenie prekúpených a prepredaných oblastí podkladového aktíva. Používa sa na presnejšie určenie vstupných a výstupných oblastí. 

Vzorec na výpočet W%R je nasledovný:

*(Najvyššie HIGH v N periódach – dnešné CLOSE / najvyššie HIGH v N periódach – najnižšie LOW v N periódach) \* (-100)*
Klasické nastavenie indikátora je 14 alebo 28 periód (zvyčajne ide o dni). Hodnoty indikátora sa pohybujú medzi hodnotami 0 a - 100. 
Hodnota od - 80 do -100 znamená, že podkladové aktívum je prepredané (jeho hodnota bude pravdepodobne rásť) a hodnota od - 20 až 0 znamená, že podkladové aktívum je prekúpené (jeho hodnota bude pravdepodobne klesať). 

Keďže takéto nastavenie indikátora je prinajmenšom netradičné – väčšina technických indikátorov je nastavená opačne (nad 80 je hranica prekúpenosti, cena podkladového aktíva bude preto pravdepodobne klesať a opačne), môžeme sa stretnúť i s tým, že sa hodnoty W%R prispôsobujú tradičnejšiemu vnímaniu hodnôt technických indikátorov, je preto vhodné overiť si, s akým nastavením W%R sa stretávame.

Zaujímavou vlastnosťou W%R je to, že indikátor dokáže často predikovať zvrat cenového trendu podkladového aktíva v predstihu – niekoľko dní vopred. Na druhej strane sa môže často stať, že indikátor poukazuje na prekúpenosť/prepredanosť daného aktíva, avšak cena sa nezmení, ba práve naopak, jej vzrast/pokles môže trvať ešte veľmi dlhú dobu. Preto niektorí technickí analytici používajú tento indikátor s nastavením nad/pod hranicu - 50 bodov (teda nie - 80 a - 20 ako je zvyčajné nastavenie).

Pre získanie jasnejších signálov na nákup/predaj sa často zvykne W%R vyhladzovať prostredníctvom kĺzavého priemeru.

Externé odkazy
--------------

* W%R - Williams Percentage Range na eTrading.sk
Informačná tabuľa Vinohradníckeho náučného chodníka
Časť náučného chodníka s informačnou tabuľou v pozadí
**Vinohradnícky náučný chodník** je turistický naučný chodník naprieč vinohradníckymi honmi vo vinohradníckej obci Pezinok, ktorý je vlastnený Združením pezinských vinohradníkov a vinárov. Začína pri vstupných tabuliach za Areálom zdravia Rozálka a pri Cajle smerom od Panského chodníka a končí pri Peregskom dome.

Chodník bol vybudovaný od júna až do decembra 2006 za viac ako 800 000 korún, ktorých bolo vyčlenených z prostriedkov Európskeho fondu regionálneho rozvoja ERDS, štátu a mesta. Bol oficiálne otvorený 28. marca 2007. Obsahuje 12 informačných tabúľ s textami a obrázkami počas 7 kilometrovej trasy. Vedie na krátkom úseku súbežne s modrou turistickou značkou.

Pozri aj
--------

* Zoznam vinohradníckych honov v Pezinku

Referencie
----------

1. ↑   *Mesto Pezinok | Vinohradnícky náučný chodník* [online]. www.pezinok.sk, [cit. 2020-04-12]. Dostupné online.
2. ↑  A.S, Petit Press. *Otvoria nový Vinohradnícky náučný chodník za 800-tisíc korún* [online]. domov.sme.sk, [cit. 2020-04-12]. Dostupné online.
3. ↑  TRUBAČ, Rasťo. *Pezinský vinohradnícky náučný chodník* [online]. SPORTREPORT, [cit. 2020-04-12]. Dostupné online.
4. ↑   *Náučné chodníky na Slovensku* [online]. [Cit. 2020-04-12]. Dostupné online.

Externé odkazy
--------------

* Oficiálna stránka Združenia pezinských vinohradníkov a vinárov
**World music** (v preklade z angl. *svetová hudba*; nazývaná aj **global music** alebo **international music**) je široký hudobný pojem, ktorý zahŕňa hlavne ľudovú hudbu alebo hudbu inšpirovanú touto hudbou, ale aj hudbu štýlovo podobnú obľúbenej populárnej hudbe, bez ohľadu na to, v akej krajine bola vytvorená.

World music je ťažké rozdeliť na ďalšie hudobné štýly inak, ako čisto geograficky oddeliť hudbu vytvorenú v jednotlivých alebo zemepisných krajinách. Folk sa považuje za európsku hudbu. V literatúre sa často delí na folk, t. j. európsku ľudovú hudbu a **etnickú hudbu**, t. j. inú ľudovú hudbu zo „zvyšku sveta".

Vybrané žánre pojmu world music
-------------------------------

* Keltská hudba
* Škandinávska hudba
* Rumunská hudba

Pozri aj
--------

* BBC Radio 3 Awards for World Music

Referencie
----------

1. ↑  TSIOULCAS, Anastasia. *Best Global Music Of 2014* [online]. *NPR*, December 13, 2014, [cit. 2019-09-06]. Dostupné online.

Externé odkazy
--------------

* Serwis poświęcony world music (po poľsky)

Zdroj
-----

* *Tento článok je čiastočný alebo úplný preklad článku World music na poľskej Wikipédii.*
**Wellness** je program na zlepšenie telesnej a duševnej kondície.. Primárne, slovo wellness znamená cestu k súladu mysle, duše a tela. Cieľom je, aby sa človek cítil dobre, čo by teda malo plynúť z duševnej, fyzickej, okolitej a sociálnej pohody. S označením wellness sa môžeme stretnúť v kontexte s rôznymi pracoviskami (ako sú napríklad fitnescentrá ), alebo napríklad s programami ako sú kúpele, fínska sauna a pod.

Čo sa týka wellness, tak by predovšetkým malo ísť o ľudské zdravie, a to zdravie fyzické i psychické. Wellness ide ruka v ruke so zdravým životným štýlom. Nejde však o medicínske postupy.

Wellness programy
-----------------

Niektoré wellness programy, sa zameriavajú na revitalizáciu ľudského zdravia a mysle, na to ako sa cítiť lepšie a energickejšie. Ďalšie sa zaoberajú cieľmi, ako je prestať fajčiť, schudnúť, alebo zahŕňajú fitnes. S iným wellness programom sa môžeme stretnúť aj na pracoviskách. Majitelia firiem je poskytujú svojim zamestnancom napríklad vo forme firemného fitnes centra. Potom ide o pozdvihnutie morálky zamestnancov a ich lojality voči firme. Wellness na pracovisku sa tiež môže týkať stress manažmentu, najmä v prípade psychicky vyťažených zamestnancov. K wellness samozrejme patrí aj to, čo si pod týmto pojmom predstaví väčšina ľudí. Sú to rôzne kozmetické balíčky a procedúry. Do wellness môžeme zahrnúť aj stravovanie.

Medzi wellness kúry patria:

* Relaxačný bazén, bazén s masážnou lavicou a tryskami, vodným chrličom, protiprúdom
* Thajské masáže (viac druhov)
* Masáže – klasická celková, čiastočná, medová, lávovými kameňmi
* Fínska sauna
* Parný kúpeľ
* Soľná jaskyňa
* Fitnes (aeróbne stroje) – eliptical, viacúčelové posilňovacie veže, bežecký pás – chodník, ergometre
* Infrasauna
* Peeling

Referencie
----------

1. ↑  Slovník cudzích slov (akademický)z r 2005
2. ↑   *Česká asociácia wellness* [online]. [Cit. 2015-03-29]. Dostupné online. Archivované 2014-02-09 z originálu.

Zdroj
-----

*Tento článok je čiastočný alebo úplný preklad článku Wellness na českej Wikipédii.*
Ing. **Vladimír Homola** (\* 15. október 1952) je strojný inžinier a bývalý poslanec Federálneho zhromaždenia ČSFR a Národnej rady Slovenskej republiky.

Biografia
---------

Na začiatku 90-tych rokov pôsobil ako prednosta OÚ v Čadci. Vo voľbách v roku 1992 bol zvolený za poslanca Snemovne národov Federálneho zhromaždenia za HZDS (v stredoslovenskom volebnom kraji). 25. novembra 1992 svojím hlasom prispel k prijatiu zákona o zániku ČSFR. Poslancom FZ bol do zániku ČSFR 31. decembra 1992. V predčasných parlamentných voľbách v roku 1994 kandidoval za koalíciu HZDS – RSS v stredoslovenskom volebnom kraji na poslednom, 50-om mieste, a za poslanca nebol zvolený. Stal sa ním až dodatočne, keď 14. decembra 1994 nastúpil do NR SR ako náhradník na neuplatňovaný mandát Vladimíra Mečiara, ktorý sa stal predsedom vlády. V parlamente Vladimíra Mečiara nahradil aj v ústavnoprávnom výbore. Poslancom bol do konca volebného obdobia. V parlamentných voľbách v roku 1998 opäť kandidoval za poslanca za HZDS, no do Národnej rady SR sa už neprebojoval. V roku 1998 mu bol udelené štátne vyznamenanie Rad Andreja Hlinku II. triedy za mimoriadne zásluhy o vznik samostatnej Slovenskej republiky.

Referencie
----------

1. ↑
2. ↑
3. ↑
4. ↑   *Archivovaná kópia* [online]. [Cit. 2016-02-01]. Dostupné online. Archivované 2016-01-26 z originálu.
5. ↑
**Vladimír Plulík** (\* 3. marec 1963, Piešťany - † 26. jún 2008, Broad Peak) bol slovenský horolezec, vytrvalostný a horský športovec.

Lezenie
-------

Prvovýstupy, voľné prelezy, reťazovky v Tatrách. Sám si vysoko cenil zimný sólo prechod hrebeňa Tatier 1997, v lete 1999 ho spravil nonstop sólo za 27 hodín. 

Zúčastnil sa piatich expedícií na osemtisícovky, vystúpil na dve. V roku 1997 dosiahol výšku 7900 m pod vrcholom Kančendžongy, v roku 2002 výšku 6300 m na Šiša Pangme a v roku 2005 sa po smrti člena družstva skončila aj výprava na Čho Oju (8201). Bol najúspešnejším účastníkom kontroverznej spolitizovanej výpravy v r. 1998 na Mt. Everest (8848 m), keď naň vystúpil bez kyslíka a dostal za to ocenenie Výstup roka v prísl. kategórii. V roku 2008 sa vybral s Kopoldom do Karakoramu. Vystúpil na vrchol Gašerbrumu I alpským štýlom, na G II sa otočil 300 m pod vrcholom. Potom sa na Broad Peaku s Kopoldom za nejasných okolností rozdelili a V. Plulík na zostupe zahynul. Vyvolalo to veľké kontroverzie, rodina požiadala I. Kollera o pomoc pri prešetrení okolností.

Memoriál Vlada Plulíka
----------------------

Na Vladovu počesť a pripomenutie si jeho pamiatky sa každoročne organizujú bežecké preteky do vrchu *Memoriál Vlada Plulíka*. Memoriál sa beží z južnej strany Chopku od hotela Srdiečko na vrchol Chopok. Podujatie je zaradené do Slovenského pohára v behu do vrchu.

Referencie
----------

* M. Vranka, *Horolezectvo na prelome tisícročí*, Šport 2003.

Externé odkazy
--------------

* Domovská stránka V. Plulíka
* Na rozlúčku Archivované 2008-08-19 na Wayback Machine

Autoritné údaje: * SNK: 158415
**Yiannis Kouros** (Γιάννης Κούρος, \* 13. február 1956, Tripoli) je grécky ultramaratónec, básnik a pesničkár, žijúci od roku 1990 v austrálskom Melbourne.

V roku 1982 vytvoril osobný rekord v maratóne 2 hodiny 25 minút, potom sa špecializoval na extrémne dlhé trate. V roku 1984 vyhral šesťdenné preteky v New Yorku, keď zabehol 1022,8 km, čím prekonal rekord platný od roku 1888. Je štvornásobným víťazom Spartathlonu (1983, 1984, 1986 a 1990) a držiteľom traťového rekordu časom 20 hodín 25 minút (ako spomína, v Sparte vtedy očakávali prvých pretekárov okolo desiatej hodine dopoludnia; Kouros dobehol už o piatej a musel rozhodcov zobudiť, aby zaznamenali jeho výkon). Päťkrát vyhral 875 km dlhé preteky Sydney—Melbourne (1985, 1987, 1988, 1989, 1990). V roku 1988 sa stal majstrom sveta v pretekoch na tisíc míl (1609 km). V roku 2002 vyhral 197 km dlhé preteky Békéscsaba—Arad—Békéscsaba. Je držiteľom svetového rekordu v dvadsaťštyrihodinovom behu (303,5 km) a v behu na 1000 km (5 dní 16 hodín 17 minút).

Vydal zbierku poézie a autobiografickú knihu *Šesťdenné preteky storočia*.

Referencie
----------

1. ↑   *Archivovaná kópia* [online]. [Cit. 2017-11-03]. Dostupné online. Archivované 2006-09-06 z originálu.
2. ↑
3. ↑
4. ↑

Externé odkazy
--------------

* 
* 
* 
* Archivované 2006-09-06 na Wayback Machine

Zdroj
-----

*Tento článok je čiastočný alebo úplný preklad článku Janis Kouros na českej Wikipédii.*
**Vladimír Rimbala** (\* 26. november 1978, Levoča) je slovenský ilustrátor, zameriavajúci sa najmä na rekonštrukcie pravekých organizmov (dinosaury, Pterosauria a i.)

Život a dielo
-------------

Po ukončení strednej poľnohospodárskej školy a povinnej vojenskej služby sa odsťahoval do Česka, kde pracoval na rôznych miestach a v rôznych profesiách. Počas pobytu v Prahe nadviazal spoluprácu s Jaroslavom Marešom a ilustroval asi dve desiatky článkov v populárno-náučných časopisoch, okrem toho však tiež päť kníh. Spolupracoval rovnako so slovenským paleontológom Martinom Kundrátom, B. Kearom a ďalšími. Jeho práca sa objavila aj v dokumente o teropódnych dinosauroch terizinosauroch.

Ilustrátor má široký okruh záľub, z ktorých asi najviac uprednostňuje paleontológiu, zoológiu a kryptozoológiu. Zaujíma sa aj o umenie a v súčasnosti má za sebou už svoju prvú výstavu vlastných prác v nórskom Tromsø. Už predtým niekoľkokrát vystavoval svoje práce tiež v Galérii umelcov Spiša v Spišskej Novej Vsi. Momentálne externe spolupracuje napríklad s autorom Vladimírom Sochom (kniha *Dinosauři od Pekelného potoka*, výstavy ilustrácií dinosaurov). V Česku už boli jeho ilustrácie vystavené v Hradci Králové, Rychnove nad Kněžnou alebo v Hlinsku. Vladimír Rimbala už niekoľko rokov žije a pracuje v meste Tromsø na severe Nórska.

Externé odkazy
--------------

* Ukážky tvorby
* Výstava ilustrácií V. Rimbalu
* Ukážka ilustrácií (video)

Zdroj
-----

* *Tento článok je čiastočný alebo úplný preklad článku Vladimír Rimbala na českej Wikipédii.*

Autoritné údaje: * GND: 1221634666
* ISNI: 0000 0000 5598 188X
* NK ČR: xx0086856
* VIAF: 85877038
**William-Adolphe Bouguereau** (\* 30. november 1825, La Rochelle, Francúzsko – † 19. august 1905, La Rochelle) bol francúzsky maliar akademizmu. V svojej dobe bol slávny, ale dnes je jeho popularita zatienená dielami impresionistov.

Životopis
---------

Narodil sa v rodine obchodníka s vínom a obilím. Už od malička sa zaujímal o umenie, ale jeho otec chcel, aby sa venoval obchodu. Vďaka podpore svojej matky a strýka sa však Bouguereau mohol venovať umeniu a študovať na École des Beaux-Arts v Paríži u Francoise-Édouarda Picota. V roku 1850 získal Prix de Rome. Počas 60. rokov 19. storočia namaľoval veľa mytologických a žánrových scén. V roku 1876 sa stal členom Akadémie. V roku 1888 sa stal profesorom na Juliánovej akadémii v Paríži. Keď mal 74 rokov, oženil sa so svojou najslávnejšou študentkou Elisabeth Gardnerovou.

Na jar 1905 bol Bouguereaov byt v Paríži vykradnutý. Ten istý rok, v auguste, Bouguereau zomrel v La Rochelle.

Galéria
-------

* Dante a Vergillius v pekle, 1850*Dante a Vergillius v pekle, 1850*
* Modlitba, 1865*Modlitba*, 1865
* Polievka, 1865*Polievka*, 1865
* Mladá pastierka, 1868*Mladá pastierka*, 1868
* Krab, 1869*Krab*, 1869
* Kúpajúce sa dievča, 1870*Kúpajúce sa dievča*, 1870
* Bozk, 1873*Bozk*, 1873
* Nymfy a Satyr, 1873*Nymfy a Satyr, 1873*
* Zrodenie Venuše*Zrodenie Venuše*
* Ťažká hodina, 1884*Ťažká hodina*, 1884

Iné projekty
------------

Commons
* Spolupracuj na Commons Commons ponúka multimediálne súbory na tému **William-Adolphe Bouguereau**

Externé odkazy
--------------

* Biografie Archivované 2021-05-09 na Wayback Machine
* Biografia
* Život a dielo

Autoritné údaje: * abART: 58681
* BnF: 12758427r
* GND: 119375702
* ISNI: 0000 0001 2129 8561
* LCCN: n85059001
* NK ČR: ola2002113759
* ULAN: 500011205
* VIAF: 41966603
* WorldCat: lccn-n85059001
Brigádny generál Ing. **Vladimír Kubáň** (\* 3. január 1967, Michalovce, Česko-Slovensko) je slovenský vojak a generál vo výslužbe.

Od 1. januára 2019 velil 2. mechanizovanej brigáde v Prešove. V januári 2021 na tejto pozícii ukončil štátnu službu v Ozbrojených silách.

Životopis
---------

V rokoch 1981 až 1985 študoval na Vojenskom gymnáziu v Banskej Bystrici. V rokoch 1985 až 1989 študoval na Vysokej vojenskej škole pozemného vojska vo Vyškove. Po absolvovaní sa stal veliteľom čaty 6. tankovej roty výcvikovej 2. tankového práporu výcvikového 103. tankového pluku 14. tankovej divízie Východného vojenského okruhu. V 14. tankovej divízii pokračoval ako veliteľ 4. tankovej roty, 2. tankového práporu (1990 až 1991), veliteľ tankovej čaty 2. tankovej roty tankového práporu 63. mechanizovaného pluku (1991 až 1992) a veliteľ 2. tankovej roty tankového práporu 63. mechanizovaného pluku (1992 až 1993). V rokoch 1993 až 1995 bol veliteľom tankového práporu 63. mechanizovaného pluku. V rovnakej funkcii pokračoval aj v tankovom prápore rámcovom 22. mechanizovanej brigády v rokoch 1995 až 2004. V roku 2004 sa stal veliteľom tankového práporu 2. mechanizovanej brigády. Od roku 2008 pôsobil vo veliteľstve 2. mechanizovanej brigády ako náčelník odboru logistiky. Od roku 2010 pôsobil na Veliteľstve Pozemných síl ako náčelník odboru pre podporu operácii. V roku 2012 bol zástupca náčelníka štábu Veliteľstva Pozemných síl a od 1. septembra 2012 do 30. apríla 2015 náčelníkom štábu Veliteľstva Pozemných síl. Od 1. mája 2015 bol veliteľom 1. mechanizovanej brigády v Topoľčanoch.

1. januára 2019 prebral od Martina Stoklasu velenie 2. mechanizovanej brigády v Prešove.

8. marca 2013 ukončil 5. Kurz národnej bezpečnosti na Akadémii Ozbrojených síl generála Milana Rastislava Štefánika, ktorý ho oprávňoval používať označenie „plukovník generálneho štábu". Do prvej generálskej hodnosti, brigádny generál, bol povýšený 26. novembra 2015.

Referencie
----------

1. 1 2 3 4   *Veliteľ brigády* [online]. Ozbrojené sily SR, [cit. 2018-04-21]. Dostupné online.
2. 1 2  VOJTAŠKOVÁ, Dominika npor. Mgr. Ing.. *Odovzdanie velenia 2. mechanizovanej brigády brigádnemu generálovi Vladimírovi Kubáňovi* [online]. Ozbrojené sily SR, 2018-12-21, [cit. 2019-01-12]. Dostupné online.
3. ↑  BARBORA DIKYOVÁ, Barbora, npor.. *Odovzdanie velenia 2. mechanizovanej brigády plukovníkovi Slavomírovi Verčimákovi* [online]. Ozbrojené sily SR, 2021-02-01, [cit. 2021-03-06]. Dostupné online.
4. ↑   *Zmeny v niektorých popredných funkciách v pôsobnosti pozemných síl* [online]. Trenčín: Veliteľstvo Pozemných síl OS SR, 2015-04-30, [cit. 2015-05-18]. Dostupné online.
5. ↑  OISAPV. *Ukončenie 5. Kurzu národnej bezpečnosti* [online]. Akadémia ozbrojených síl gen. M. R. Štefánika, [cit. 2018-04-21]. Dostupné online.
6. ↑   *Prezident vymenoval a povýšil generálov* [online]. Ministerstvo obrany SR, 2015-11-26, [cit. 2018-04-21]. Dostupné online.
7. ↑   *Na návrh vlády prezident menoval generálov* [online]. Bratislava: Kancelária prezidenta SR, 2015-11-26, [cit. 2018-04-21]. Dostupné online.
**Ventil RG** bola pôvodne punkrocková hudobná skupina pod názvom Skrat, ktorá vznikla v roku 1979 v Rovinke pri Bratislave. Skratka *RG* znamená „*rovinskí gentlemani*" (Robo Grigorov však v jednom rozhovore uviedol, že je to Ventil ručného granátu). V kapele sa vystriedalo štrnásť hudobníkov, hral v nej aj Robo Grigorov a z niektorých ďalších jej členov vznikla v roku 1987 skupina Vidiek s lídrom Jánom Kuricom. Autorom textov skupiny Ventil RG bol Daniel Mikletič. Medzi ich najznámejšie hity patrili skladby „Fajčenie škodí zdraviu" a „Radšej budem dnes aktívny, ako zajtra rádioaktívny". Napriek veľkému ohlasu a vypredaným koncertom sa im ale za bývalého socialistického režimu nepodarilo nahrať album a časom sa aj dostali do nemilosti „ochrancov komunistickej morálky" čo prispelo k ich rozpadu. Po ich rozpade v roku 1985 vychádza v roku 1991 spomienkový album *Ventil RG*. Vzniká aj jediný oficiálny videoklip „Nervózna família" (natočený v Slovenskej televízii).

V roku 2007 sa Ventil RG vrátili na pódium. Vystúpili ako predkapela koncertu anglickej skupiny Neville Staple formerly of The Specials (z tohto koncertu bol vydaný v polovici novembra koncertný album a DVD s názvom *Randal 2007*) a na festivale Bažant Pohoda 2007. V roku 2008 vystúpili na festivale Žákovic Open. V roku 2010 vystúpili na akcii Jarný Žákovic Open 2010 v bratislavskom MMC klube. V roku 2014 vystúpili na festivale Bažant Pohoda a v bratislavskej Refinery Gallery na festivale komornej hudby Konvergencie 2014. V roku 2019 Dušan Giertl založil skupinu pod názvom Ventil (Ventil SK), hrajúcu pôvodný repertoár skupiny Ventil RG, ktorá poprvýkrát vystúpila na Udeľovaní výročných cien Zväzu autorov a interpretov v MMC klube. V roku 2022 vyšiel ich album *Nie sú ľudia*.

Diskografia
-----------

* *Ventil RG* (1991)
* *Randal 2007* (2007)
* *Nie sú ľudia* – Ventil SK (2022)

Iné
---

* *Život - Martin '83* - Opus, LP (1983) - A3. „Radšej budem dnes aktívny, ako zajtra rádioaktívny" - Ventil RG
* *Pre lásku, pre šťastie - Martin '84* - Opus, LP (1984) - A4. „Modrá planéta" - Ventil RG, B1. Mirka Brezovská a Ventil RG - „Je nás viac"

Zdroje
------

* Šoubiznis.sk: Ján Kuric
* SME.sk - Ján Kuric: Nevedeli sme, že sme slávni
* SME.sk - Kazík donášal na hudobníkov
* Texty piesní
**ZV Handball McDonald’s Wr. Neustadt** je rakúsky ženský hádzanársky klub z Viedenského Nového Mesta. Vznikol v roku 1972 pod názvom *Erster Wiener Neustädter Allround Sportverein*. Aj keď nezískal žiadny národný titul, pretože Hypo Niederösterreich je v domácej súťaži v posledných desaťročiach suverénom, dlhodobo patrí medzi popredné rakúske hádzanárske kluby, čoho dôkazom je 5 strieborných a 5 bronzových medailí z najvyššej rakúskej ligy. Z medzinárodných súťaží sú najhodnotnejšie účasti vo štvrťfinále Pohára EHF a Vyzývacieho pohára EHF. Momentálne hrá najvyššiu domácu súťaž, Women Handball Austria a zároveň aj regionálnu európsku súťaž, Women’s Regional Handball League.

V klube pôsobia aj 2 slovenky, Lenka Paľová a Gabriela Ukropcová.

Úspechy
-------

Rakúska najvyššia súťaž:

* 5 x striebro – 2002, 2003, 2004, 2005, 2006
* 5 x bronz – 2000, 2001, 2008, 2009, 2010

Rakúsky pohár:

* 2 x finále – 2002, 2005

Európske súťaže
---------------

**Liga majstrov EHF**:

* 2001/02: 2. kvalifikačné kolo

**Pohár víťazov pohárov EHF**:

* 2004/05: 3. kolo
* 2005/06: 3. kolo

**Pohár víťazov pohárov EHF**:

* 1999/00: 1. kolo
* 2000/01: 3. kolo
* 2001/02: štvrťfinále
* 2002/03: 3. kolo
* 2003/04: 3. kolo
* 2006/07: 3. kolo

**Vyzývací pohár EHF**:

* 2007/08: štvrťfinále

Externé odkazy
--------------

* Oficiálna stránka klubu Archivované 2009-04-20 na Wayback Machine (po nemecky)
* McDonald’s Wr. Neustadt na stránke Európskej hádzanárskej federácie (po anglicky)
Priehrada Kamýk
**Vodní nádrž Kamýk** je priehrada na rieke Vltava v okrese Příbram a je súčasťou Vltavskej kaskády. Bola vybudovaná v rokoch 1957 – 1962 ako vyrovnávacia nádrž Orlickej priehrady. Slúži tiež na protipovodňovú ochranu, vyrovnávanie a vylepšovanie prietokov, výrobu elektrickej energie a rekreáciu.

Technické údaje
---------------

* Dĺžka hrádze: 158 m
* Výška hrádze: 17 m
* Plocha priehradného jazera: 195 ha

Vodná elektráreň Kamýk
----------------------

**Vodná elektráreň Kamýk** bola spustená do prevádzky v roku 1961 a 4 Kaplanove turbíny majú inštalovaný výkon 4×10 MW.

Iné projekty
------------

Commons
* Spolupracuj na Commons Commons ponúka multimediálne súbory na tému **Vodní nádrž Kamýk**

Externé odkazy
--------------

* Prezentácia na stránkach ČEZ Archivované 2007-10-06 na Wayback Machine

Zdroj
-----

* *Tento článok je čiastočný alebo úplný preklad článku Vodní nádrž Kamýk na českej Wikipédii.*

  


| * z
* d
* u
Vltavská kaskáda |
| --- |
| 
* Lipno I
* Lipno II
* Hněvkovice
* Kořensko
* Orlík
* Kamýk
* Slapy
* Štěchovice
* Vrané

 |
Vodárenské múzeumVodárenské múzeum
**Vodárenské múzeum** je špecializované technické múzeum s hlavným zameraním na vodárenstvo sídliace v Bratislavskej mestskej časti Karlova Ves.

Múzeum sídli v objekte prvej parnej čerpacej stanice v Bratislave. Verejnosti bolo sprístupnené v roku 2006 pri príležitosti 120. výročia vzniku mestskej vodárne.

Exteriér
--------

Vodárenské múzeum - štít s erbom mesta na vstupnej fasádeŠtít s erbom mesta na vstupnej fasáde Vodárenského múzea
Budova, v ktorej múzeum prezentuje svoju expozíciu je vo funkcionalistickom štýle, možno v nej obdivovať pôvodnú, na Slovensku ojedinelú terazzovú podlahu. Na vstupnej fasáde je osadený štít so zakomponovaným erbom mesta. Areál múzea disponuje niekoľkými pozemnými parkovacími miestami, pod múzeom je rozľahlá Vodárenská záhrada lemovaná cyklistickým chodníkom vedúcim popri karloveskej lodenici.

Expozície
---------

### Čerpacia stanica v Karlovej Vsi

Stála expozícia Vodárenského múzea sa nachádza v historickej budove prvej čerpacej stanice bratislavskej vodárne. Ponúka pohľad do histórie vodárenstva od 12. storočia až po súčasnosť. Kolobeh vody od jej čerpania, výroby a distribúcie, cez jej odvedenie a čistenie až po návrat do prírody tvorí jej základnú časť. Prezentovaná je na výstavných paneloch a na vystavených exponátoch. Návštevníci tu nájdu širokú škálu technických pamiatok, od skleneného potrubia a ozdobných vodovodných uzáverov, cez meracie prístroje až po hydranty, rezy studní a čerpadlá

### Ostrov Sihoť

Na ostrove Sihoť sa nachádza vysunutá expozícia Vodárenského múzea. Pozostáva z prvej elektrickej čerpacej stanice, ktorá bola postavená v rokoch 1910 – 1912 v podzemí secesného zámočku, tunela, ktorý vedie z čerpacej stanice popod Karloveské rameno Dunaja a prvej studne postavenej v roku 1884. Význam týchto technických pamiatok v celoslovenskom rozsahu bol ocenený roku 1985, keď boli vyhlásené za národné kultúrne pamiatky.

Exkurzie
--------

Vo Vodárenskom múzeu možno absolvovať vopred dohodnuté exkurzie so slovenským a anglickým výkladom.

Externé odkazy
--------------

* Vodárenské múzeum Archivované 2012-01-06 na Wayback Machine – oficiálna webstránka
* Bratislavská vodárenská spoločnosť, a. s. – oficiálna webstránka zriaďovateľa múzea

Súradnice: 48°08′52″S 17°03′47″V﻿ / ﻿48,147639°S 17,062926°V﻿ / 48.147639; 17.062926
**Zana**, vlastným menom Zuzana Slámková je slovenská speváčka z Piešťan, víťazka ceny Rádiotalent v televíznej speváckej súťaži *Talent 2000*. Vyštudovala Fakultu Masmediálnej komunikácie odbor Marketingová komunikácia. Po súťaži Talent 2000 sa objavila v projektoch "Dobrý anjel", "Hodina deťom". Herecké účinkovanie "Súdna sieň"-právny zástupca, "Prvé oddelenie", "Nevinní", "Orest z rodu čarodejníkov", "Dr. Ludsky". Účinkovanie v reklamách: "Funradio", "Corgoň", "Fitnes Sity", "Fio banka" (CR) a iné. 
Od roku 2002 hosťuje v divadle DINO v Hornej Strede, pod vedením bývalého herca z RND, Františka Reháka.

Diskografia
-----------

* singel „Sen" (mp3 Archivované 2016-03-04 na Wayback Machine 5,6 MB, videoklip[nefunkčný odkaz] mpg, 66 MB)
* singel „Stardust" (mp3[nefunkčný odkaz] 3,3 MB)

Externé odkazy
--------------

* Zana na stránke Hudobný raj Archivované 2008-10-16 na Wayback Machine
* Zana stránke Supermusic
* Zana na stránke Mirec Music Archivované 2009-08-20 na Wayback Machine
* Zana na wpnky.sk
Súradnice: 0°01′00″J 91°21′00″Z﻿ / ﻿0,01667°J 91,35000°Z﻿ / -0.01667; -91.35000

**Wolf** je masívny štítový vulkán nachádzajúci sa v severnej časti ostrova Isabela, patriaceho do ekvádorského súostrovia Galapágy. Sopka je držiteľom viacerých naj: je to navyššia sopka na ostrove a zároveň aj na Galapágach (1 710 m), má najhlbšiu (cca 700 m) kalderu, ktorá sa nachádza na jej vrchole. Taktiež je aj sopka s najstaršou pozorovanou erupciou v súostroví (rok 1797). Stavba sopky je odlišná od klasickej stavby štítového vulkánu. Jej svahy sú uklonené pod uhlom až 35 °, čo už skôr naznačuje stratovulkanickú stavbu. Taktiež zloženie láv je mierne odlišné od zloženia iných galapágskych sopiek.

Na západnej strane kaldery sa nachádza masívna plošina, z väčšej časti pokrytá lávami z poslednej erupcie v roku 1982. Na severozápadnej a juhovýchodnej strane tela vulkánu sa nachádzajú radiálne usporiadané trhlinové zóny a na východnom okraji kaldery sa nachádza reťaz menších troskových kužeľov.

Externé odkazy
--------------

* www.volcano.si.edu Archivované 2007-07-15 na Wayback Machine - štítová sopka Wolf na Global Volcanism Program (po anglicky)
**Zasielateľ** (iné názvy: **špeditér**, **sprostredkovateľ**; príslušná činnosť alebo príslušný podnik sa volá **špedícia**, **špeditérstvo** alebo zriedkavo **zasielateľstvo**) je (fyzická alebo právnická) osoba, ktorá vo vlastnom mene, na vlastnú zodpovednosť a na účet príkazcu (obyčajne odosielateľa) obstaráva prepravu zásielok (tovaru) z miesta odoslania do miesta určenia a/alebo súvisiace služby. 

Zasielateľ okrem samotnej prepravy organizuje aj prekladanie, skladovanie, preclenie, poistenie, balenie, triedenie tovaru atď.

Činnosť zasielateľa je viazaná živnosť.

Zdroje
------

1. 1 2  ŠÍBL, Drahoš. *Veľká ekonomická encyklopédia : výkladový slovník AŽ*. 2. rozšírené vydnaie. vyd. Bratislava : Sprint, 2002. 967 s. ISBN 80-89085-04-0. S. 944.
2. ↑   Zákon č. 455/1991 Z.z. Živnostenský zákon

* MICHNÍK, Ľ, et al.. *Ekonomická encyklopédia*. [s.l.] : [s.n.], 1995.
* *Terminológia kombinovanej dopravy*. Ženeva : Európska hospodárska komisia, 2001. Dostupné online. (anglicky, nemecky, francúzsky, slovensky) Poznámka: V texte je chyba prekladu: namiesto "v mene" má byť "na účet".
Údené bravčové mäso
**Údené mäso** je mäsitý výrobok, ktorý sa vyrába údením v udiarni.

Dejiny
------

História údenia spadá podľa niektorých zdrojov až do obdobia praveku – je zrejmé, že podobným spôsobom upravovali ľudia mäso pred vyše 80 000 rokmi.
Údené, najmä bravčové mäso, bolo známe aj na území Česka. Vzhľadom na to, že mäso jedli prostí ľudia spravidla len v nedeľu, bolo údenie jediným spôsobom, ako uchovať mäso zo zabíjačiek dlhšiu dobu.

Tradičné údené mäso
-------------------

Údené mäso so zemiakovou kašou
Výroba tohto mäsa je jednoduchá. Mäso sa musí najprv nasoliť buď klasickou soľou, sanytrom alebo dusitanovou zmesou, pričom možnosti nasolenia sú tri: nakladanie do nálevu, suché nasolenie a solenie injekčnou striekačkou.

V Česku sa najčastejšie používa nakladanie do nálevu. Okrem soli (rýchlosoli) sa do mäsa vtrú či medzi jednotlivé vrstvy vložia rôzné ďalšie ingrediencie, ako napríklad cesnak, cibuľa, borievkové bobule, korenie, cukor a podobne. V náleve sa mäso nechá odležať určitú dobu, ktorá je závislá od použitého spôsobu solenia. Počas tejto doby treba mäso priebežne kontrolovať. Takto pripravené mäso sa vkladá do udiarne, kde sa vyúdi.

Priemyselná výroba
------------------

Spôsob priemyselného údenia, ktorý je uplatňovaný v súčasnej dobe, je odlišný. To má na rozdiel od domácich udiarní za účel výrobky len ofarbiť, ochutiť a aromatizovať. Na mäso sa aplikuje tzv. tekutý udiarenský dym, doba skutočného údenia je potom príliš krátka. Výhoda tohto údenia spočíva v tom, že takto upravené mäso neobsahuje karcinogény, ktoré pri bežnom údení v dyme vznikajú. Nevýhodou je odlišná chuť.

Pridávanie náhrad
-----------------

Údený bôčik
Po zrušení záväzných noriem na výrobu potravín na začiatku 90. rokov 20. storočia začali mnohí výrobcovia, s cieľom zlacniť mäso či zväčšiť zisk, do údeného mäsa injekčne vpichovať vodu s polyfosfátmi, zvýrazňovačmi chuti a ďalšími éčkami. Niektoré údené mäsá obsahujú len 70% mäsa (resp. mastné časti). Ďalším spôsobom klamania údeného mäsa je jeho nastavovanie práškom zo sušenej krvi.
Preto je dnes priemyselne vyrábané údené mäso veľmi rozdielnej kvality.

Referencie
----------

1. ↑  Mýty o uzeninách
2. ↑   *Historie české národní kuchyně* [online]. [Cit. 2012-11-23]. Dostupné online. Archivované 2011-08-29 z originálu.
3. ↑   *Recepty on-line* [online]. [Cit. 2019-09-05]. Dostupné online. Archivované 2016-12-07 z originálu.
4. ↑   *Máme se bát masných výrobků?* [online]. [Cit. 2019-09-05]. Dostupné online. Archivované 2017-02-26 z originálu.
5. ↑   *Moravské uzené maso – dobrota plná chemie* [online]. [Cit. 2019-04-06]. Dostupné online. Archivované 2012-07-05 z originálu.
6. ↑  Masokombináty nastavují uzené práškem ze sušené krve, zjistil test

Pozri aj
--------

* údenie
* anglická slanina

Zdroj
-----

*Tento článok je čiastočný alebo úplný preklad článku Uzené maso na českej Wikipédii.*
Zatmenie viditeľné z Talianska
Prechod Mesiaca tieňom Zeme
Dňa 27. júla 2018 nastalo úplné **zatmenie Mesiaca**. Bolo výnimočné tým, že Mesiac prešiel priamo stredom tieňa Zeme, čo nastalo naposledy pri zatmení Mesiaca 15. júna 2011.

Vzhľadom na to, že Mesiac bol vtedy súčasne od Zeme aj najďalej (v tzv. apside), bolo to aj najdlhšie zatmenie v 21. storočí, dlhšie bude až 9. júna 2123.

Čiastočné zatmenie začalo o 20:24 SELČ a skončilo o 0:19, 28. júla 2018. Samotné úplné zatmenie trvalo od 21:30 do 23:13, maximum nastalo o 22:21 SELČ.

Práve na dátum úkazu pripadla i veľká opozícia Marsu so Slnkom. Mars bol v období zatmenia na oblohe blízo Mesiaca, asi 6° južne.

Referencie
----------

1. ↑
2. ↑
3. ↑
4. 1 2 3   *Blíží se nejdelší zatmění Měsíce v tomto století, viditelné bude i v Česku* [online]. Novinky.cz, 2018-07-06, [cit. 2018-07-12]. Dostupné online.
5. ↑
6. ↑   *Nejbližší zatmění Slunce a Měsíce viditelná nad územím České republiky* [online]. astro.sci.muni.cz. Archivováno. Dostupné online.
7. ↑   *Úplné zatmění Měsíce 27./28. července 2018* [online]. Česká astronomická společnost, 2018-07-16, [cit. 2018-07-21]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Zatmenie Mesiaca 27. júla 2018**

Externé odkazy
--------------

* Where to see the eclipse and public events (Go Stargazing) Archivované 2018-09-02 na Wayback Machine
* Hermit eclipse: 2018-07-27

Zdroj
-----


|  |  |
| --- | --- |
| Portal | Astronomický portálPortál slnečná sústava |

*Tento článok je čiastočný alebo úplný preklad článku Zatmění Měsíce 27. července 2018 na českej Wikipédii.*
členské štáty eurozóny     krajiny EÚ zapojené do ERM II     krajiny EÚ mimo ERM II     štáty mimo EÚ používajúce euro
**Zavedenie eura** je oficiálne nahradenie určitej meny ako zákonného platidla v štáte menou euro. V pôvodných krajinách eurozóny sa uskutočnilo 1. januára 1999 (bezhotovostný styk) ako aj 1. januára 2002 (bankovky a mince), na Slovensku sa uskutočnilo 1. januára 2009.

Predpokladom na zavedenie eura je splnenie tzv. konvergenčných kritérií.

Termín
------

V pôvodných krajinách eurozóny prebehlo zavedenie eura v dvoch časových okamihoch: 31. decembra 1998, kedy boli určené konverzné kurzy v eurozóne, a 1. januára 2002, kedy boli uvedené eurobankovky a euromince a pôvodné meny boli stiahnuté. V krajinách, ktoré do eurozóny vstúpili neskôr zavedenie eura prebieha v jeden časový okamih - formou takzvaného Veľkého tresku, napr. na Slovensku 1. januára 2009.

Legislatíva
-----------

Zavedenia eura sa riadi predovšetkým troma nariadeniami Rady (ES): č. 1103/97, č. 974/98 a č. 2866/98. 

Na Slovensku sa zavedenie eura navyše riadi predovšetkým zákonom č. 659/2007 Z.z. o zavedení meny euro na Slovensku a o zmene a doplnení niektorých zákonov (tzv. [slovenský] generálny zákon) a Národným plánom zavedenia eura. Zmena súm uvedených v korunách na eurá sa však skôr či neskôr bude týkať prakticky každého slovenského zákona obsahujúceho sumy uvedené v korunách.

Pozri aj
--------

* konverzný kurz
* duálny obeh (euro)
* duálne zobrazovanie cien
* Veľký tresk (euro)
* štartovací balíček

Externé odkazy
--------------

* predpisy a dokumenty k zavedeniu eura na stránkach NBS (v slovenčine)

| * z
* d
* u
Symbol eura Euro |
| --- |
| Nominálne hodnoty | 

|  |  |
| --- | --- |
| Euromince | 
* 0,01 €
* 0,02 €
* 0,05 €
* 0,10 €
* 0,20 €
* 0,50 €
* 1 €
* 2 €

 |
| Eurobankovky | 
* 5 €
* 10 €
* 20 €
* 50 €
* 100 €
* 200 €
* 500 €

 |

 |
| Zoskupenia štátov | 
* Eurozóna
* Európska hospodárska a menová únia
* Európska menová únia
* Európska únia

 |
| Ekonomika | 
* Európska centrálna banka
* Európska menová jednotka
* ERM II
* Pakt stability a rastu
* Petroeuro
* Zavedenie eura
* Meny naviazané na euro

 |
| Platidlo | 
* Eurobankovka
* Eurominca
* Eurocent
* Symbol eura
* Jazykové verzie eura
* Pamätné euromince

 |
**Vojtech Donner** (\* 26. apríl 1901, Ružomberok  –  † 8. november 1945, Štrbské Pleso, bol slovenský architekt, ktorý projektoval viaceré stavby v Ružomberku a okolí.

Život
-----

Narodil sa v Ružomberku, v rodine Hermanna a Ernestíny Donnerovcov. Architektúru študoval na ČVUT v Prahe, kde spočiatku pôsobil, neskôr sa presťahoval do Ružomberku. Počas 2. svetovej vojny bol deportovaný do koncentračného tábora. Po jej skončení sa vracia s podlomeným zdravým a zomiera. Je pochovaný na ružomberskom cintoríne. Jeho meno je uvedené medzi významnými židovskými architektmi v Múzeu židovskej kultúry v Bratislave.

Projektované stavby
-------------------

Budova Liptovské múzeum v Ružomberku
Medzi najznámejšie projektované stavby patrí budova Liptovského múzea, detský domov v Ružomberku (prvý projektovaný sirotinec na Slovensku, 1934), ale je aj autorom viacerých vzorových projektov škôl, kultúrnych a obytných domov.

Referencie
----------

1. ↑  Portál dejinyliptova.sk - Významní Židia Liptova
2. ↑  ab-atelier - Urbanizmus a architektúra

Autoritné údaje: * abART: 119060
Most cez vodnú nádrž pri Červenej Řečici
**Vodní nádrž Trnávka** (známa tiež ako **vodní nádrž Želiv**) je priehradná nádrž na rieke Trnave, ktorá sa nachádza medzi Želivom a Červenou Řečicou v okrese Pelhřimov v kraji Vysočina. Bola vybudovaná počas rokov 1977-1981. Hrádza vodného diela, ktorej dĺžka je 200 m, sa nachádza na 1,5 riečnom kilometri rieky Trnavy.

Vodný režim
-----------

Priemerný dlhodobý ročný prietok k profilu hrádze je 2,06 m³/s. Storočná voda tu dosahuje 128,0 m³/s.

Využitie
--------

Hlavným účelom tohto diela je rovnako ako pri ostatných vodných nádržiach v povodí Želivky zachytenie splavenín, ktoré by inak znečisťovali vodárenskú nádrž Želivka-Švihov. Ďalej je nádrž využívaná pre výrobu elektrickej energie a rekreačné účely.

### Vodná elektráreň

V roku 1997 bola v spojovacej chodbe združeného objektu vybudovaná malá vodná elektráreň s dvoma Bánkiho turbínami s inštalovaným výkone 165 kW.

### Slalomová dráha

Pod hrádzou tohto vodného diela sa nachádza slalomová dráha, ktorého dĺžka presahuje 500 m, a celkové prevýšenie činí 9 m. Táto dráha patrí medzi najťažšie v strednej Európe.

Literatúra
----------

* Vojtěch Broža a kolektiv, *Přehrady Čech, Moravy a Slezska*. Liberec: Knihy 555, 2005. ISBN 80-86660-11-7

Iné projekty
------------

Commons
* Spolupracuj na Commons Commons ponúka multimediálne súbory na tému **Vodní nádrž Trnávka**

Externé odkazy
--------------

* VD Trnávka

Zdroj
-----

*Tento článok je čiastočný alebo úplný preklad článku Vodní nádrž Trnávka na českej Wikipédii.*

Súradnice: 49°31′14″S 15°12′42″V﻿ / ﻿49,520441°S 15,211687°V﻿ / 49.520441; 15.211687
Súradnice: 49°52′41″S 3°8′59″V﻿ / ﻿49,87806°S 3,14972°V﻿ / 49.87806; 3.14972

**Vermand** je francúzska obec, ktorá sa nachádza v departemente Aisne, v regióne Pikardia.

Poloha
------

Vermand má rozlohu 15,75 km². Najvyšší bod je položený 117 m n. m. a najnižší bod 67 m n. m.

Dejiny
------

V období Rímskej ríše sa Galovia bývajúci v regióne volali „Viromandui". Patrili do skupiny Belgov, ktorí boli súčasťou migračnej vlny Keltov. Od 3. storočia dodnes sídlia na severe Galie. Gaius Iulius Caesar písal o ich bojovnosti a bravúre. Caesar musel čeliť keltskej koalícii *Nervienov* – (Bavay – Hainaut), kmeňa *Atrebatov* a *Viromandov* pri rieke „Sabis" (localizácia je sporná) v ťažkej bitke, ktorá skončila víťazstvom Rimanov.

Vermand musel mať vtedy galský názov, ktorý zostal neznámy. Oppidum, ktoré sa tu nachádza je to isté, ktoré bolo známe Viromandom. Bolo postavené ako opevnené sídlo. V každom prípade, toto bolo hlavné mesto tohto národa v rokoch, ktoré nasledovali po jeho dobytí až do založenia nového centra Saint-Quentin: „Augusta Viromanduorum".

V stredoveku to bola len dedina. V 9. storočí tu zriadil biskup z Noyonu cirkevné spoločenstvo, ktoré sa stalo v 12. storočí opátstvom rádu premonštrátov, zničeným počas Francúzskej revolúcie.

Panstvo bolo lénom grófov de Vermandois, potom franúzskeho kráľa, ktorý ho podriadil v 1291 Saint-Quentinu a biskupom z Noyonu.

Obec bola celkom zničená počas prvej svetovej vojny.

Obyvateľstvo
------------

Vermand má 1035 obyvateľov (2009).

Graf vývoja obyvateľstva:

Zdroje: INSEE

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Zdroj
-----

* *Tento článok je čiastočný alebo úplný preklad článku Vermand na francúzskej Wikipédii.*

Pozri aj
--------

* Zoznam obcí departementu Aisne

Externé odkazy
--------------

* Insee - departement Aisne - zoznam


|  |  |
| --- | --- |
| Portal | Francúzsky portál |